Մշակութային թեմաներով հազվադեպ եմ գրում՝ խռովքը հաճախ թակարդելով հոգուս հեռավոր, չբացահայտված անկյուններում: Բայց հայրենիքից դուրս կատարված մի մշակութային իրադարձություն ցնցեց ինձ՝ ազգային հպարտության ու հուզմունքի միախառնվումով: Ես ինձ գտա ազգայինի ու համամարդկայինի խաչմերուկում, երբ տեղեկացա Ռուսաստանի Նկարիչների միության անդամ Գրիգոր Զալինյանի ցուցահանդեսի մասին, որը հոկտեմբերի 23-30-ը կազմակերպվել է Մոսկվայում՝ Արմեն Ջիգարխանյանի հիմնած թատրոնում: